Reniom

Taolenn beriodek Perzhioù hollekNiver atomek  75Rummad kimiek  Metaloù ardreuzatStrollad  7Trovezh  6Bloc'h  dTolz atomek  186,207 Aozadur elektronek [Xe] 4f14 5d5 6s2Dasparzh an elektronoù : 2, 8, 18, 32, 13, 2 center|150px Perzhioù atomekNiver oksidadur  + 7Oksidenn drenkek skañvTredanleiegezh  1,9 (Skeul Linus Pauling)Gremmoù ionadur 1 : 755,819 kJ/mol2 : 1 260 kJ/mol3 : 2 510 kJ/molSkin atomek  216 pmSkin kenamsav  141 pmSkin Van der Vaals  (stlenn ebet) Perzhioù fizikelArvez  KaledDouester (≈20 °C)  21,023 g/cm3Teuzverk  3 185 °CBervverk  5 590 °CTredanharzusted  193 nΩ•m (e 20 °C) Neuz an elfenn 280px|center 1 cm3 eo ec'honad an diñs reniom 24px|link=Skoazell:Elfennoù kimiek
Un elfenn gimiek eo ar reniom ; Re eo e arouez kimiek, 75 e niver atomek ha 186,207 e dolz atomek.
Ur metal ardreuzat eo.

 Istor 
Div elfenn a vanke e strollad 7 taolenn beriodek an elfennoù, dindan 25Mn. Pa oa o klask stankañ an toull kentañ e kavas ar Japanad Masataka Ogawa un elfenn dianav en un tamm kailh o tont eus Selan (Sri Lanka bremañ), ha krediñ a reas dezhañ e oa an elfenn 43. E 1937 hepken e voe anavezet evel 43Tc, hag e 2004 e voe prouet ez eo ar reniom a oa bet dizoloet gant Masataka Ogawa.
E 1925 e voe kavet an elfenn 75 da vat gant Walter Noddack, Ida Tacke hag Otto Berg e Berlin, ha Rhenium eo an anv a voe roet dezhi en enor d'ar sêr Roen. E 1928 e teujont a-benn da dennañ 1 gramm reniom eus 660 000 gramm kailh molibdenitNODDACK J. & W., Die Herstellung von einem Gramm Rhenium, Zeitschrift für anorganische und allgemeine Chemie, Vol. 183, n°1, 26/10/1929, pp. 353-375   Liamm oberiant 04 KZU 12.
Ar reniom eo an diwezhañ elfenn naturel, stabil ha nann-skinoberiek a zo bet dizoloetRoyal Society of Chemistry  Liamm oberiant04 KZU 12.

 Perzhioù 
Unan eus an elfennoù dibaotañ war an douar eo ar reniom. Ur metal liv an arc'hant eo, uhel-kenañ e deuzverk (3 185 °C) — an trede elfenn er c'heñver-se goude ar wolfram 74W (3 422 °C) hag ar c'harbon 6C (3 825 °C). An elfenn gentañ eo a-fed bevverk (5 590 °C), ar wolfram o virviñ da 5 555 °C hag ar c'harbon o sec'hdarzhañ, da lavaret eo o vont a galed da c'haz hep tremen dre ar stad dourek.
Kalet-kenañ eo ar reniom, er pevare renk goude ar platin 78Pt, an iridiom 77Ir hag an osmiom 76Os. Pa vez disgweret avat e teu da vezañ orjalennus-kenañ, da lavaret eo e c'haller e astenn hep na dorrfe.
 Kimiek 
Damheñvel ouzh re ar wolfram ha re ar molibden eo perzhioù kimiek ar reniom.
 Izotopoù 
Reniom-185 (185Re) eo an izotop stabilañ, padal n'eo nemet 37,4% eus ar reniom a gaver en natur. An izotop all, 187Re eo an 62,6% a chom ; distabil eo, hogen hir-tre eo e hanter-vuhez, a zo war-dro 1010 a vloavezhioù.

 Kenderc'hadur 
Diwar kailhoù kouevr e tenner reniom ; etre 0,0001 ha 0,2% a reniom a gaver ivez e kailhoù molibdenROUSCHIAS George, Recent advances in the chemistry of rhenium, 1974, American Chemical Society Liamm oberiant 03 KZU 2012.
+ Kementadoù a reniom bet kenderc'het e 2011 (brasjedet)USGS United States Geological Survey  Liamm oberiant 03 KZU 2012 Orin  Kementad (t)  Pourvezioù (t) Chile  26  1 300 Stadoù-Unanet Amerika  6,3  390 Perou  5  45 Polonia  4,7  (stlenn ebet) Kazakhstan  3  190 Broioù all  1,5  91 Kanada  1,2  32 Armenia  0,6  95 Rusia  0,5  310 Hollad  48,8 t > 2453 t

 Arver 
 War-dro 20% eus ar reniom a ya da fardañ dazgweredoù evit greanterezh an eoul-maen (kenderc'hañ dour-tan hep plom), 70% evit kreñvaat deistkenaozadoù fardet gant nikel, a vez arveret e kefluskerioù a rank labourat da wrezverkoù uhel (> 1 000 °C).
War meur a zachenn ez implijer an 10% a chom :
• kimiezh : kleuzeurioù (endalc'hoù arveret da dommañ danvezioù) ;
• elektronik : ledreelloù ;
• fizik : korzennoù ha palioù elektronek, skalfadlunerioù, gwrezdaouadoù, korzennoù ec'haezhel, sontoù-gwrezverk, jaojoù ionder ;
• tredanerezh : kenstokoù, gwarelloù-tredan, gwiskadoù metalek ;

 Notennoù 

 Daveennoù 
 American Chemical Society  Liamm oberiant 25 DU 12
 AN NOALLEG Yann-Baol, Geriadur ar Gimiezh, Preder, Plomelin, 2008 ISBN 978-2-901383-69-7 Preder
 AN NOALLEG Yann-Baol, Geriadur ar Fizik, Preder, Plomelin, 2006 ISBN 978-2-901383-64-2
 Annales de chimie et de physique, Gallica / Bibliothèque nationale de France  Liamm oberiant 26 HER 12
 Atomic weights of the elements 2007 (IUPAC Technical Report) Pure an Applied Chemistry  Liamm oberiant 26 HER 12
 Atomic Weights and Isotopic Compositions for All Elements National Institute of Standards and Technology  Liamm oberiant 18 HER 12
 Bureau de Recherche Géologique et Minière (BRGM)  Liamm oberiant 26 HER 12
 CONSIDINE Glenn D., Van Nostrand's Encyclopedia of Chemistry, Wiley-Interscience, 2005 ISBN 978-0-471-61525-5 
 DEPOVERE Paul, La classification périodique des éléments — La merveille fondamentale de l'Univers, De Boeck, Brussels, Belgia, 2002 ISBN 978-2-8041-4107-3 
 EMSLEY John, Nature's Building Blocks — An A-Z Guide to the Elements, Oxford University Press, 2001 ISBN 978-0-19-850341-5 
 Geriadur brezhoneg An Here, Plougastell-Daoulaz, 2001 ISBN 978-2-86843-236-0
 ÉTIENNE Guy, Geriadur ar Stlenneg, Preder, 1996 ISBN 978-2-901383-14-7
 HOLDEN Norman, History of the Origin of the Chemical elements and Their Discoverers, New York, 2001 Brookhaven National Laboratory  Liamm oberiant 26 HER 12
 International Union of Pure and Applied Chemistry (IUPAC)  Liamm oberiant 26 HER 12
 Joint Institute for Nuclear Research (ОИЯИ e Dubna)  Liamm oberiant 25 DU 2012
 LIDE David R., CRC Handbook of Chemistry and Physics - 88th Edition, CRC Press, 2007 ISBN 978-0-8493-0488-0 
 National Nuclear Data Center  Liamm oberiant 09 KZU 12
 Royal Society of Chemistry  Liamm oberiant 03 KZU 2012
 STWERTKA Albert, A Guide to the Elements, Oxford University Press, 1996 ISBN 978-0-19-508083-4 
 Webelements  Liamm oberiant 26 HER 2012

Rummad:Elfennoù kimiek